Just the Way You Are

עטיפת הסינגל

**Just the Way You Are** היא גרסת כיסוי לשיר של ברונו מארס שדנה ביצעה בחצי הגמר הראשון של אירוויזיון 2019 בתל אביב.

כשבועיים לאחר ההופעה, השיר שוחרר כסינגל.

## רקע

השיר הוא הסינגל הראשון של ברונו מארס מתוך אלבום הבכורה שלו, "Doo-Wops & Hooligans". הסינגל שפורסם ביולי 2010 זכה להצלחה גדולה מאוד ונמכר ב-3 מיליון עותקים בארצות הברית.

## ההופעה

בדצמבר 2018 פורסם כי דנה תופיע באחד מערבי אירוויזיון 2019 בתל אביב.

דנה הופיעה בחצי הגמר הראשון ב-14.5.2019 עם גרסת כיסוי לשיר Just the Way You Are. בשלב ההצבעות טרם היא הוזמנה לבמה, המנחה אסי עזר שיתף את הקהל בחוויתו כנער בארון צופה בזכייה של דנה באירוויזיון 1998 עם השיר דיווה, ועל ההשראה שהיא נתנה לו.

ההופעה התחילה בסרטון שצולם מראש של דנה בחדרי האיפור, בו היא הולכת לכיוון הבמה תוך כדי מעבר לשידור חי. במופע שולבה "מצלמת Kiss Cam", מצלמה שעוברת באולם וכשהיא נעצרת אקראית על זוגות בקהל, הם מתבקשים להתנשק.

מילות השיר שונו מעט כך שיהיו ללא שיוך מגדרי של נשוא/ה האהבה (השיר במקור מיועד לאישה), והתווסף קטע מעבר - "לאהבה אין מסגרות, דת, גזע או גבולות, כולנו זכאים להיות נאהבים".

דנה הופיעה עם שמלה של ז'אן פול גוטייה, שעוצבה כמחווה לשמלה האדומה איתה דנה הופיעה לראשונה אי פעם עם השיר דיווה, בטקס בטלויזיה כחודשיים לפני האירוויזיון. השיר הוקלט בעיבוד והפקה מוזיקלית של טל פורר באולפני Eclipse.

## התייחסויות

ההופעה זכתה לביקורות טובות מאוד. ב-Ynet נכתב *"בהיעדר בשורה כלשהי מטעם המתמודדים והמתמודדות, הייתה זו ההופעה של דנה אינטרנשיונל שהעניקה טאץ' של ערך מוסף. עזר, נרגש באמת, הציג אותה כאייקון של גאווה, ששינתה את חייהם של אינספור בני אדם, והוא ביניהם"*. באתר Yosmusic נכתב: *"דנה אינטרנשיונל עטפה את השיר במעטה מסתורי אפלולי בחלקו הראשון של השיר. ההאטה של הקצב העניקה פרשנות אינטימית חדשה לשיר. אבל בהמשך הוא עובר במעבר חד לרחבות בקצב אלקטרוניק דאנס מיוסיק מוכר. מבחינת ההפקה והשואו - המעבר החד שירת את המטרה כולל החלק הדיבורי שנוסף לשיר"*. ברשתות החברתיות רבים ציינו את ההופעה כמרגשת, בניהם המגיש הבריטי גרהאם נורטון שכתב *"בוכה לראות את מצלמת הנשיקות של דנה אינטרנשיונל"*.

ב-24.5.2019 השיר שוחרר כסינגל רשמי ולדף הלינקטון צורף הטקסט *"אחרי ההתרגשות מהנאמבר הבלתי נשכח באירוויזיון, ולאור הביקוש והתגובות המדהימות בארץ ובעולם, קבלו את דנה אינטרנשיונל בביצוע ללהיט הענק של ברונו מארס Just The Way You Are בדרך שלה"*.

ברוסיה, בה החוק אוסר על "קידום תעמולה הומוסקסואלית" זעמו על ההופעה ששילבה נשיקות בין זוג גברים בשידור חי. הבלוגר ומגיש הטלויזיה אולג שרן כתב שמדובר ב"סקנדל ודקירה בוגדנית בגב האנשים השומרים על המוסריות". לפי דיווחים בתקשורת הרוסית, הערוץ הממשלתי רוסיה-1 נקנס בעשרות מיליוני רובל על שידור הנשיקות ללא אזהרה מראש. בנוסף בעוד שרוב השידור הועבר עם כתוביות ברוסית, דבריו של אסי עזר שודרו ללא תרגום.

## מילים

Yeah, I know, I know, when I compliment her she won't believe meAnd it's so, it's so, sad to think that she don't see what I seeBut every time she asks me do I look ok, I say
When I see your face, there's not a thing that I would changeCause you're amazing, just the way you areAnd when you smile, the whole world stops and stares for a whileCause you're amazing, just the way you are
Love has no boundaries, love has not religion, love has no race, love has no limitsLove is loveWe are all deserve to be loved, loved, loved

## וידאו

* ההופעה באירוויזיון
* הביצוע המקורי של ברונו מארס
* דף הלינקטון